**Rokki** (*ing.* Rocky) — 1976-cı ildə istehsal olunmuş ABŞ filmidir. Film 3 Oskar mükafatına layiq görülmüşdür. Filmdə uydurulmuş boksçu Rokki Balboanın həyatından söhbət açılır. Bu film əsas ilham mənbəyini əfsanəvi "Boks Kralı" Məhəmməd Əlinin Çak Vepnerlə olan döyüşündən götürür. Çak Vepner 1975-ci ildə keçirilən yarışmada Məhəmməd Əliyə məğlub olmuşdur. Rokkinin prototipi Çak Vepner. Həqiqətən də, Çak Vepner Məhəmməd Əlini 9-cu raundda nokdauna göndərmişdir. Lakin 15-ci raundda Məhəmməd Əli dayanmadan xeyli sayda ağır zərbələr endirərək onu nokauta salmışdır.Beləcə, Məhəmməd Əli döyüşün qalibi olmuşdur. Apollo Kridin prototipi Məhəmməd Əlidir. Bəzən tamaşaçılar Rokki personajının prototipini rinqdə bircə dəfə də məğlub olmamış italyan əsilli ABŞ boksçusu Rokki Marçiano ilə eyni tuturlar. "Rokki" filmi 2006-ci ildə Konqres Kitabxanası tərəfindən "mədəni, tarixi və estetik olaraq mühüm film" kateqoriyasına aid edilərək, ABŞ Milli Film Arxivində mühafizə edilməsinə qərar verilmişdir.

Məzmun
------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

1975-ci il, 25 noyabr, Filadelfiya ştatının Kensinqton şəhəri. Rokki Balboa adında boksçu səhərlər italyan mafiozunun yanında çox kiçik vəzifədə işləyir, gecələr isə məşq edərək boks turnirlərində iştirak edir. Rokki köhnə olan kiçik bir evdə çox kasıb həyat sürür. Boksçulardan biri "Sümüksındıran" ləqəbli Apollo Krid döyüşməmişdən əvvəl onun rəqibi əlindən zədə alır. Bu xəbəri eşidən Apollo böyük populyarlıq əldə etməsi üçün onun haqqında reklam aksiyasını geri döndərmək istəmir. Bu səbəbdən Apollo digər rəqiblə mübarizə aparmaq üçün müxtəlif cəhdlər edir. Sonda Apollo Rokkiyə rast gəlir. Apollo Krid onun "İtalyan dayçası" ləqəbindən çox xoşu gəlir və ona tanınmaq üçün şans verir. Rokki Apollo ilə döyüşməyə razılıq verir. Razılaşmadan sonra Apollo televiziyada "Amerika imkan ölkəsidir" sitatını söyləyərək tanınmayan boksçunun uğur əldə etməsinə imkan yaradır. Bu müddətdə Rokki dükanda satıcı vəzifəsində çalışan utanacaq Edrian Pennino ilə münasibət qurmağa çalışır. Əvvəllər Rokkidən xoşlanmayan Edrian sonralar Rokki ilə münasibət qurur. Rokki rəqibi Apollo kimi məşq etməyə başlayır. Rokkinin müəllimi 1920-ci illərin məşhur boksçusu Mikki Qoldmill, Apollonun məşqçisi isə Toni "Dyuk" Eversdir.

Apollo Krid və Rokki Balboa arasında baş verən döyüş 1976-cı il 1 yanvar tarixində baş verir. Apollo rəqibinin böyük uğur əldə etməsinə inanmayaraq onu asanlıqla məğlub edəcəyinə inanır. Lakin ilk rinqdə Rokki Apollonu nokdauna yollayır. Apollo ayılan zaman bundan heyrətlənir. Rokki 15 raundun hamısına dözərək bütün döyüşlərə tab gətirməyi bacarır. Yarışmanın sonunda Apollo revanşın olmamasını istəyir. Rokki isə revanşın heç kimə lazım olmamasını söyləyir. Yarışma bitdikdən sonra hakimlərin qərarı sayəsində Apollo xal hesabına (8:7, 7:8, 9:6) qalib olur. Bu yarışma Apollonun həyatında ən ağır yarışma olur. Jurnalistlər Rokkidən müsahibə alan zaman Rokki Edrian, Edrian isə Rokki deyə çağırır. Edrian Rokkini qucaqlayaraq onu sevdiyini söyləyir.

Xəbərdarlıq **Xəbərdarlığın sonu.**

Rollarda
--------

| Aktyor/aktrisa | Rol | Qeydlər |
| --- | --- | --- |
| Silvestr Stallone | Rokki Balboa | Az tanınan boksçu, filmin baş qəhrəmanı |
| Taliya Şayr | Edrian Pennino | Rokkinin sevgilisi |
| Bört Yanq | Poli Pennino | Edrianın qardaşı |
| Karl Uezers | Apollo Krid | Məşhur boksçu, Rokkinin rəqibi |
| Börcess Meredit | Mikki Qoldmill | Rokkinin məşqçisi |
| Toni Börton | Apollonun məşqçisi |  |
| Tayer Devid | Cergens |  |
| Diana Levis | TV Şərhçisi |  |
| Corc O'Hanlon | TV Şərhçisi |  |
| Larri Kerroll | TV Jurnalisti |  |
| Codi Letizia | Mariya |  |
| Frenk Stallone | Xronometrist | Stallonenin real həyatdakı atasıdır. |
| Butkus Stallone | Rokkinin iti | Stallonenin real həyatdakı itidir |

İstinadlar
----------

1. ↑  "Rocky". Boxofficereport.com. Box-office data. June 5, 2008 tarixində orijinalından arxivləşdirilib. İstifadə tarixi: May 14, 2012.
2. ↑  "Inside the Actors Studio with Sylvester Stallone". 2006-10-06 tarixində orijinalından arxivləşdirilib. İstifadə tarixi: 28 Sentyabr 2006.
3. ↑  "Librarian Adds 25 Titles to Film Preservation List: National Film Registry 2006". Library of Congress.gov. June 23, 2022 tarixində arxivləşdirilib. İstifadə tarixi: June 11, 2010.
4. ↑  "*Rocky*, *Fargo* join National Film Registry". reuters.com. 2006-12-28. 2021-04-18 tarixində arxivləşdirilib. İstifadə tarixi: June 11, 2010.

Xarici keçidlər
---------------

* *Rokki* — Internet Movie Database saytında.

* Rokki seriyalarının rəsmi saytı
* "Rocky," The Encyclopedia of Greater Philadelphia
* *Rocky* at the Sports Movie Guide Arxivləşdirilib 2010-10-08 at the Wayback Machine
* ESPN.com Page2 Articles:
* Reel Life *Rocky* by Jeff Merron
* The Making of *Rocky* by Sylvester Stallone
* A Movie of Blood, Spit and Tears by Royce Webb
* Six Little Known Truths about *Rocky* by Ralph Wiley
* Which *Rocky* is the real champ? by Bill Simmons

| ⛭Rokki |
| --- |
| Filmlər | Rokki (1976) • Rokki 2 (1979) • Rokki 3 (1982) • Rokki 4 (1985) • Rokki 5 (1990) • Rokki Balboa (2006) |
| Aktyor/aktrisa | Silvestr Stallone(1—6) • Bört Yanq(1—6) • Taliya Şayr (1—5) • Karl Uezers (1—4) • Börcess Meredit (1—3, 5) • Dolf Lundqren |
| Personajlar | Rokki Balboa • Apollo Krid • İvan Draqo |
| Video oyunlar | Rocky Super Action Boxing (1983) • Rocky (1987) • Rocky (2002) • Rocky Legends (2004) • Rocky Balboa (2007) |
| Mahnılar | "Burning Heart" • "Eye of the Tiger" • "Gonna Fly Now |